Żewġ persuni ttieħdu l-Isptar Mater Dei wara li kienu nvoluti f'inċident bejn żewġ karozzi fil-Pietà. L-inċident seħħ illum għall-ħabta tas-2.45am fi Triq ix-Xatt. Waħda mill-karozza kienet misjuqa minn raġel ta' 40 sena mill-Korea t'Isfel li huwa residenti San Ġwann. Miegħu kien hemm passiġġiera ta' 30 sena mill-Islovakkja li hija residenti San Pawl il-Baħar. Il-karozza l-oħra kienet misjuqa minn raġel ta' 33 sena mis-Somalja li huwa residenti l-Fgura. Il-mara u s-Somalu ttieħdu l-Isptar Mater Dei fejn ġie ċċertifikat li l-mara qed issofri minn ġrieħi gravi. Skont il-paġna fuq Facebook 'Maltese Roads Traffic Updates', il-karozza misjuqa mill-Korean kienet qed tinstaq fuq in-naħa l-ħażina u ħabtet mal-karozza l-oħra li hija taxi.